Diari Oficial de la Generalitat Valenciana


Sumari del DOGV 2938, del 25-02-1997 (1997/898465)

ORDRE de 9 de gener de 1997, de la Conselleria d'Agricultura i Medi Ambient, per la qual es concedeixen subvencions a entitats, empreses professionals i persones físiques, comerciants o empresaris agrícoles o mercantils, relacionats amb la producció i comercialització, per la seua col·laboració amb la Secretaria General de la Conselleria d'Agricultura i Medi Ambient.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1997/01/09/(1)/dof/vci/html**

### Dades del document

Número de DOGV
:   2938

Data del DOGV
:   25-02-1997

Secció del DOGV
:   DISPOSICIONS GENERALS

Número del document
:   1997/898465


Data del document
:   09-01-1997

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 9 de gener de 1997, de la Conselleria d'Agricultura i Medi Ambient, per la qual es concedeixen subvencions a entitats, empreses professionals i persones físiques, comerciants o empresaris agrícoles o mercantils, relacionats amb la producció i comercialització, per la seua col·laboració amb la Secretaria General de la Conselleria d'Agricultura i Medi Ambient.  
Per a l'elaboració de les anàlisis estadístiques en les quals es basen gran part de les directrius i decisions que pren la Conselleria d'Agricultura i Medi Ambient, cal disposar d'una àmplia informació de dades estadístiques (superfícies, produccions, preus, etc.), com també d'una informació actual i permanent de les situacions dels conreus, la ramaderia, etc.  
Per això, es considera oportú concedir ajudes a les entitats, les empreses, els professionals i qualsevol persona física, relacionats amb la producció i comercialització agroalimentària, que col·laboren amb la Secretaria General facilitant dades.  
Conformement amb el que s'ha exposat i fent ús de les facultats que tinc atribuïdes  
ORDENE  
Article 1  
La Secretaria General podrà subvencionar, en l'exercici ecònomic de 1997, les entitats, les empreses, els professionals i les persones físiques, els comerciants o els empresaris agrícoles o mercantils, relacionats amb la producció i comercialització en el sector agroalimentari, que es comprometen a facilitar informació sobre dades estadístiques, de comptabilitat, de preus i de conjuntura sobre el sector agroalimentari.  
Article 2  
A fi de compensar els treballs i les despeses ocasionades per la col·laboració i dins de les consignacions que per a aquesta finalitat figuren en els pressupostos generals de la Generalitat Valenciana, s'autoritza la Secretaria General perquè concedisca subvencions per unitat col·laboradora, fins un màxim de 500.000 pessetes per any i treball, segons el volum, la complexitat, la dedicació i la durada, d'acord amb els conceptes següents:  
Concepte Màxim mensual  
Preus agraris 75.000 PTA.  
Conjuntura 50.000 PTA.  
Aforaments conreus  
- Tècnics 100.000 PTA.  
- Pràctics 75.000 PTA.  
Seguiment estadístic 100.000 PTA.  
Superfície i produccions 100.000 PTA.  
Marcs d'àrea 100.000 PTA.  
Aquestes quantitats podran experimentar una disminució fins el 50 per cent en els casos en què la informació faça referència a un sol conreu o el treball no ocupe la totalitat del període de col·laboració.  
Article 3  
D'acord amb l'Ordre de 30 de maig de 1996, de la Conselleria d'Economia i Hisenda, sobre la forma d'acreditar els beneficiaris de subvencions l'exigència prevista en l'article 47.7 del text refós de la Llei d'Hisenda Pública de la Generalitat Valenciana, els beneficiaris de subvencions a càrrec dels pressupostos de la Generalitat Valenciana, estan obligats a acreditar que es troben al corrent del compliment de les seues obligacions tributàries i de Seguretat Social en relaciò amb el moment en què acabe el termini de presentació de sol·licituds i en la forma que estableixen els articles 7, 8 i 9 del Reial Decret 390/1996, d'1 de març.  
Són exonerades amb caràcter general del compliment de les obligacions esmentades les subvencions contemplades en l'article tercer de l'Ordre de 30 de maig de 1996.  
Article 4  
Les sol·licituds es presentaran, segons el model que figura en l'annex I, a la Conselleria d'Agricultura i Medi Ambient, almenys amb 30 dies d'antelació respecte al començament del període de col·laboració, que podrà ser el dia 1 de cada mes.  
Article 5  
En el termini de 15 dies comptadors a partir de la data d'acabament del termini de presentació, el Servei d'Estudis Agraris i Comunitaris elevarà la proposta de resolució al secretari general, qui resoldrà, per delegació del conseller, en el termini d'un mes des de la data de la proposta.  
Transcorreguts tres mesos comptadors a partir del dia d'acabament del termini de presentació de sol·licituds sense que haguera recaigut cap resolució expressa, s'entendrà desestimada la sol·licitud.  
Article 6  
El lliurament de la subvenció estarà condicionat a l'acceptació, amb comprovació prèvia, de les dades facilitades. El pagament s'efectuarà al mes següent de la finalització del període de col·laboració.  
Article 7  
Els criteris per a seleccionar els col·laboradors són, per aquest ordre, els següents:  
Es donarà preferència a les cooperatives i societats agràries de transformació.  
Haver fet el mateix treball anteriorment.  
Realitzar la mateixa activitat professional a la comarca.  
Estar directament relacionat amb el sector del qual manca informació.  
Article 8  
La informació estadística i de comptabilitat subministrada tindrà el caràcter de secret estadístic i estarà sotmesa al que s'hi preceptua en la Llei de la Funció Estadística Pública, de 9 de maig de 1989, i en la Llei de la Generalitat Valenciana d'Estadística de la Comunitat Valenciana, de 7 de juny de 1990.  
Les dades estadístiques subministrades per les entitats col·laboradores no podran publicar-se ni facilitar-se si no és en forma numèrica, sense cap referència de caràcter individual.  
DISPOSICIÓ ADDICIONAL  
Les subvencions es concediran a càrrec de l'aplicació pressupòstaria 72.00.446.09.4, línia 641 dels pressupostos de la Generalitat Valenciana per a 1997.  
L'import global màxim per a 1997 serà de 26.311.345 pessetes.  
DISPOSICIONS FINALS  
Primera  
S'autoritza la Secretaria General perquè establisca les normes que calguen per al compliment més adequat d'aquesta ordre.  
Segona  
Aquesta ordre vigirà des de l'endemà de la publicació en el Diari Oficial de la Generalitat Valenciana.  
València, 9 de gener de 1997  
La consellera d'Agricultura i Medi Ambient  
M. ÀNGELS RAMÓN-LLIN I MARTÍNEZ  
Annex I  
Sol·licitud  
El/la Sr./Sra. ................................................, en representació de ........................................................ C/ ............................................., núm. ....... d ................................................................, , província d ................................................................, codi postal ................. CIF .............................................  
EXPOSA  
Que, d'acord amb el que es disposa en l'Ordre de 9 de gener de 1997, de la Conselleria d'Agricultura i Medi Ambient, publicada en el DOGV número \_\_\_.., per la qual es possibilita la col·laboració d'entitats, empreses, professionals i altres persones físiques amb la finalitat de cobrir les necessitats de recollida d'informació diversa per al compliment de les seues finalitats,  
sol·licita:  
Ser admès/esa com a col·laborador/a, amb el compromís de facilitar informació sobre \_\_\_\_\_\_\_\_\_\_\_\_\_\_\_\_ durant els mesos de \_\_\_\_\_\_\_\_\_\_\_\_\_\_\_\_\_\_, seguint les directrius i els terminis establerts pel Servei d'Estudis Agraris i Comunitaris de la Conselleria d'Agricultura i Medi Ambient, i que se li concedisca la subvenció que s'estableix en l'ordre esmentada, per un valor d ....................................... pessetes.  
....................................... , ..... d .................................... de 1997  
Signatura: ...................................


Còpia Permalink ELI